פניות ציבור במשרדי מדינת ישראל
פניות בנושאי עבודה > פניות בנושאי זכויות עובדים > פניות בנושא אפליה ואי שוויון

פניות בנושאי אפליה על רקע גזענות או אי שוויון יעשו לממונים המשרדיים למניעת גזענות. ניתן לפנות באופן מקוון גם ליחידה הממשלתית לתיאום המאבק בגזענות-, אך רק עם הוכחות מבוססות של צילומי תכתובות מייל או הקלטות, כמובן כמאושר בחוק האזנת סתר. פניות בנושאי אי-שוויון מגדרי בתעסוקה יופנו לאגף לשוויון מגדרי. פניות בנושאי אי-שוויון תעסוקתי לאנשים עם מוגבלות יופנו לאחראי לקידום תעסוקת עובדים עם מוגבלות בארגון או לנציבות שוויון זכויות לאנשים עם מוגבלות.
לקבוצות שונות כמו נשים, חרדים, ערביי ישראל, יהדות אתיופיה, בדואים, צ'רקסים ובעלי מוגבלויות קיימים בחוק העדפה מתקנת בקבלה למשרות ממשלתיות, זאת בהינתן כי יתר המועמדים בעלי נתונים שווי ערך או בעלי נתוני פתיחה פחות טובים מנתונים המועמד המשתייך לקבוצת המועדפים לתיקון. בחלק מהיחידות הממשלתיות קיימת חובת ייצוג הולם למשתייכים לקבוצות אלו. אפליה או כוונת תחילה של מעסיק ביחידה ממשלתית שלא לקבל מועמד עוד טרם הליכי האבחון והמיון או ראיון העבודה מהווים עבירה על החוק, גם על רקע הגשת מועמדות מאסיבית, היכרות קודמת עם המועמד (לרבות ידיעה כי היה לו אירוע פלילי או רפואי), לרבות אפליה גילנית או על רקע אידאולוגי פוליטי; וזכותו של כל מועמד לבקש את סיבת פסילת מועמדותו או אי-קבלתו לתפקיד, בצירוף נתוניו וקורות חיו של זה שהתקבל לתפקיד, לתפקיד אליו הגיש את המועמדות. לאחר קבלה לעבודה, קיימת חובה על המעסיק על פי חוק לשמור על סביבת עבודה תקינה, נעימה, ללא שיח פוליטי או אידאולוגי מלבה, לרבות ביזוי, הטרדות או ביזוי מיני. עם אפשרויות קידום והתפתחות מקצועית בהתאם ליכולות כל עובד.
אין לקבל עובד לתפקיד מסוים ללא חוזה (גם לא מתנדב או סטודנט) או תוך לשים אותו על תקן משרה שהוא לא נושא או לא עומד בדרישות אליו, גם אם משלימים את השכר בדרכים אחרות או בשעות נוספות. כמו קיים איסור על הקמת תנאי מכרז תפורים אישית למועמד, כמו בהסתמך על ניסיון תעסוקתי בלבד. לרוב עם קבלה לתפקיד, קיימת תקופת ניסיון של עד שנתיים לבחינת התאמתו של נושא התפקיד למשרה. העסקה מעבר לתקופה זו, ללא קביעות או סיום ההעסקה, עם פירוט סיבת סיום עבודה מספקת וזכות לשימוע לעובד, אינה תקינה. במקרה של העסקה כממלא מקום, הנוהל זהה וקיימת חובה לפתוח את המשרה למכרז, עם אפשרות לממלא המקום להגיש מועמדות לאותו תפקיד שהוא בינתיים ממלא.
עד לקבלת קביעות יש להנפיק באופן שוטף חוזי העסקה עדכניים ובזמן. פיטורים בין אם לפני או אחרי קבלת קביעות יעשו בהתאם לחוק; קרי, חובת תום לב, מסירת מכתב עם כלל סעיפי הסיבות שברצון המנהל לשטח בפני העובד בתקופה של כחודש טרם השימוע במטרה לאפשר לעובד זמן מספיק להנפיק תגובה הולמת, קיום השימוע בתום לב והגעה להכרעה ובסיום הנפקת מכתב פיטורים ואישור העסקה כדין נציבות שירות המדינה. בתום העסקה חלה חובה על אגף משאבי האנוש ביחידה להנפיק אישור העסקה העומד בדרישות נציבות שירות המדינה בפירוט סיבת סיום ההעסקה. פיטורים בזמן הריון או 60 יום לאחר לידה אסורים בחוק, בזמן הנקה נחשב כפיטורים לא אתים. חל איסור העסקת עובד אם מועסק מלכתחילה בכוונה לפטרו.
על פי חוק כל מועמד לשירות המדינה מחויב למלא טופס הצהרה על קרבה משפחתית לעובד או מתנדב, אי-רישום פלילי, וטופס הצהרת בריאות. ניתן להעסיק קרובי משפחה כל עוד הקרובים לא מועסקים באותה היחידה, קיים איסור על אפליה על רקע פלילי וכל מועמד שחושב שהרקע הפלילי שלו מונע ממנו קבלה שלא כדין או קידום; יכול למנות את הסיבות לעוול בטופס. חלה חובה לחתום על טופס הצהרת בריאות באישור רופא תעסוקתי או רופא משפחה.
פיטורים בטיעונים לסגירת תקן או המרת ייעודו אינם חוקיים, לא ניתן לעולם לשנות ייעוד תקן. ניתן לסגור תקן רק לאחר עזיבתו מרצון של העובד נושא המשרה; שכן יש להגיש בקשה לסגירת התקן לנציבות שירות המדינה וניתן לסגור תקן רק באישור משרד האוצר והסתדרות העובדים. כמו אישור נוסף אחר, לפתיחת תקן חדש עם דרישות תפקיד חדשות. זאת גם במידה ומדובר בתפקיד סטודנט או מתנדב.
מראשית המדינה הוגדרו אזורי הפריפריה כדורשי טיפוח, אליהם עברו מרצון או הועברו אוכלוסיות מוחלשות לעבודה במפעלים תעשייתיים. משרד הנגב, הגליל והחוסן הלאומי עושה מאמצים לתיקון האפליה כאי-שוויון כלכלי לעומת הערים, תוך העמדת אפשרויות וההזדמנויות תעסוקה ופיתוח כפי שיש בערים, ובפרט תוך קידום האוכלוסייה הבדואית, הדרוזית והצ'רקסית.